ג'לי רול

ג'ייסון בראדלי דפורד (באנגלית: Jason Bradley DeFord; נולד ב-4 בדצמבר 1984), הידוע בשם הבמה שלו ג'לי רול, הוא ראפר, זמר ופזמונאי אמריקאי.

 ביוגרפיה 
ג'לי רול נולד ב-4 בדצמבר 1984 בעיר נאשוויל, טנסי. המסע המקצועי שלו החל בסביבות שנת 2005 כשהחל לעשות ראפ, זכה להכרה בסצנת המחתרת באמצעות שיתופי פעולה עם אמנים כמו ליל וויטה והייסטק. שיתופי הפעולה שלו התרחבו כשהצטרף לליל וייט ו-BPZ מלהקת SNO, והוציא את האלבום Year Round בשנת 2011.

הקריירה המוזיקלית שלו הובילה אותו לקבל השראה מהשורשים שלו ולאמץ את ז'אנר הקאנטרי, מעבר שבא לידי ביטוי ביצירותיו ובפרסים האחרונים שלו. בשנת 2023, ג'לי רול זכה בשלושה פרסי המוזיקה של CMT על שירו "Son of a Sinner". הוא גם חשף את שאיפתו להיות אמן קאנטרי, ז'אנר שהוא אימץ בשל שורשיו מטנסי.

הקריירה שלו כללה שיתופי פעולה עם אמנים כמו ליל וייט, סטראגל ג'נינגס, Tech N9ne, וראיין אפצ'ורץ'. בולט במיוחד הוא שיתוף הפעולה שלו "Pop Another Pill" משנת 2010 עם ליל וייט, שזכה ליותר מ-6.3 מיליון צפיות ביוטיוב, מה שהוביל לאלבום של להקת ההיפ הופ SNO, שג'לי רול היה חבר בה.

הצלחתו של ג'לי רול עלתה במהלך השנים עם אבני דרך משמעותיות כמו הופעת הבכורה שלו בגרנד אול אופרי ב-2021, הגעה למקום הראשון המצעד שירי הרוק ברדיו עם "Dead Man Walking" ב-2022, והשיר הראשון שלו שהגיע למקום הראשון במצעד שירי הקאנטרי ברדיו: "Son of a Sinner" בשנת 2023. השיר שלו "Son of a Sinner" הגיע גם למקום השמיני במצעד שירי הרוק & האלטרנטיביים.

ב-1 בינואר 2024 השתתף ב-"New Year's Rockin' Eve" לצד אמנים כמו מייגן די סטליון וגרין דיי. ב-7 בינואר הופיע בכתבה בתוכנית הבוקר של חדשות CBS בה ביקר בתא הכלא שלו בנאשוויל, כחלק מתיאור המסע שעבר מהכלא להצלחה. ב-11 בינואר העיד בפני ועדת הסנאט של ארצות הברית בתמיכה בחוק "FEND Off Fentanyl Act" - חוק להפללת סוחרי פנטניל. ב-7 באפריל השתתף כ"מנטור" בתוכנית "אמריקן איידול". ב-11 ביוני חתם על עסקת הפצה עולמית עם חברת ריפבליק לסינגל החדש "I Am Not Okay". ב-18 ביוני הודיע על סיבוב הופעות בינלאומי ראשון עם הופעות בקנדה. ב-26 ביולי השיק שיר משותף עם משין גאן קלי בשם "Lonely Road". ב-16 באוגוסט הופיע באלבום הקאנטרי הראשון של פוסט מאלון. ב-23 באוגוסט הכריז על סיבוב ההופעות בארצות הברית "Beautifully Broken". בספטמבר 2024, ג'לי רול הופיע בטקס פרסי האמי ה-76 שהתקיים ב-15 בספטמבר 2024 בתיאטרון פיקוק בלוס אנג'לס. הוא ביצע את השיר "I Am Not Okay" במהלך קטע ההנצחה לזכר אנשי טלוויזיה שנפטרו במהלך השנה חולפת. השיר "I Am Not Okay" הוא חלק מהסינגל "Beautifully Broken", שהגיע למקום 23 במצעד הבילבורד הוט 100. באותו החודש, ג'לי רול היה האורח המוזיקלי בפרק פתיחת העונה ה-50 של סאטרדיי נייט לייב יחד עם המנחה ג'ין סמארט.

באוקטובר 2024, ג'לי רול הגיע למקום הראשון במצעד הבילבורד 200 עם האלבום Beautifully Broken. האלבום נמכר ב-161,000 יחידות שקולות לאלבום בשבוע הראשון בארצות הברית, נכון ל-17 באוקטובר 2024. 114,000 מהיחידות הן ממכירות ישירות, כלומר השבוע הטוב ביותר של ג'לי רול במכירות. האלבום הגיע גם למקום הראשון במצעד האלבומים המסחריים. האלבום יצא במספר גרסאות, כולל גרסה מורחבת של 22 רצועות, גרסה דלוקס של 27 רצועות וגרסה עם 28 רצועות דיגיטליות.

בינואר 2026 נטפליקס הכריזה על הצטרפותו של ג'לי רול כחבר בצוות השופטים של החידוש לתוכנית הכישרונות "סטאר סירץ'"  שתעלה לשידור חי ב-20 בינואר.

 סגנון מוזיקלי 
לג'לי רול יש סגנון מוזיקה מגוון שמתפרש על פני ז'אנרים של היפ הופ, קאנטרי ראפ, קאנטרי רוק, קאנטרי והיפ הופ דרומי.

 דיסקוגרפיה 
 אלבומי אולפן 
 2011: Year Round (עם ליל וייט ו-BPZ)
 2011: Strictly Business (עם הייסטאק)
 2012: The Big Sal Story
 2013: No Filter (עם ליל וייט)
 2013: Business As Usual (עם הייסטאק)
 2016: Sobriety Sucks
 2016: No Filter 2 (עם ליל וייט)
 2017: Addiction Kills
 2017: Waylon & Willie (עם סטראגל ג'נינגס)
 2018: Waylon & Willie II (עם סטראגל ג'נינגס)
 2018: Waylon & Willie III (עם סטראגל ג'נינגס)
 2018: Goodnight Nashville
 2019: Whiskey Sessions II
 2020: A Beautiful Disaster
 2020: Self Medicated
 2020: Waylon & Willie IV (עם סטראגל ג'נינגס)
 2021: Ballads of the Broken
 2023: Whitsitt Chapel
 2024: Beautifully Broken

 פרסים ומועמדויות 
שנהפרסקטגוריהעבודה מועמדתתוצאהמקור2024פרס גראמיתגלית השנהביצוע הקאנטרי הטוב ביותר של צמד/להקה"Save Me"פרס בחירת הקהלזמר הקאנטרי של השנההאמן החדש של השנהפרס המוזיקה של iHeartRadioאמן השנה אמן הפופ החדש הטוב ביותר אמן הקאנטרי של השנה אמן הקאנטרי החדש הטוב ביותר האמן החדש הטוב ביותר (אלטרנטיבי ורוק) שיר הרוק של השנה"Need a Favor" אמן הרוק של השנה הסרט המוזיקלי הטוב ביותר"Save Me" פרס המוזיקה של CMTקליפ השנה"Need a Favor"קליפ השנה – גברביצוע השנה של CMTפרס האקדמיה למוזיקת קאנטריבדרן השנהזמר השנהסינגל השנה"Need a Favor"אירוע המוזיקה של השנה"Save Me" (עם לייני וילסון)פרס בחירת הילדים של ניקלודיאוןאלבום אהובWhitsitt Chapelאמן פורץ הדרך האהוב ביותרשיתוף פעולה מוזיקלי אהוב"Wild Ones" (עם ג'סי מרף)פרס הווידאו קליפים של MTVשיתוף הפעולה הטוב ביותרקליפ למטרה טובה"Best for Me" (עם ג'וינר לוקאס)פרס איגוד מוזיקת הקאנטריבדרן השנהאלבום השנהWhitsitt Chapelזמר השנהפרס המוזיקה של בילבורדאמן מכירות שירים מובילאמן רוק מובילשיר הארד רוק מוביל"All My Life"2025פרס גראמיביצוע סולו קאנטרי הטוב ביותר"I Am Not Okay"שיר הקאנטרי הטוב ביותרפרסי האקדמיה למוזיקת קאנטריבדרן השנהזמר השנהאלבום השנהBeautifully Brokenפרס המוזיקה האמריקאיתאלבום קאנטרי אהובזמר קאנטרי אהובשיר קאנטרי אהוב"I Am Not Okay"פרס בחירת הילדים של ניקלודיאוןהזמר האהוב ביותראלבום מועדףBeautifully Brokenשיר אהוב מסרט"Run It"פרס הווידאו קליפים של MTVההיפ הופ הטוב ביותר"Somebody Save Me" (עם אמינם)קליפ למטרה טובההאלטרנטיבי הטוב ביותר"Lonely Road" (עם משין גאן קלי)הקאנטרי הטוב ביותר"Liar"פרס איגוד מוזיקת הקאנטריאירוע מוזיקלי של השנה"Hard Fought Hallelujah" (עם ברנדון לייק)

 קישורים חיצוניים 

 הערות שוליים 

קטגוריה:זמרי-יוצרי קאנטרי אמריקאים
קטגוריה:ראפרים אמריקאים
קטגוריה:אמריקאים ילידי טנסי
קטגוריה:נאשוויל: אישים
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1986